આ માનવી પાષાણ યુગનો છે તેમ ધારવામાં આવે છે. પાષાણ યુગમાં યુરોપમાં આવીને વસેલા માનવીઓ આટલા ગોરા નથી તે વાત સાવ નવી પણ નથી. કેમ કે પૃથ્વી પર હિમયુગ બેઠો ત્યારે યુરોપ તદ્દન ઉજ્જડ થઈ ગયો હતો. 40,000 વર્ષ પહેલાં હિમયુગ બેઠો હતો ત્યારે અહીં જો વસતિ હશે તો તે પણ દક્ષિણ તરફ સરકી હશે. બાદમાં લગભગ 15000 હજાર વર્ષ પહેલાં બરફ ઓગળવા લાગ્યો અને યુરોપ ફરીથી મનુષ્ય રહી શકે તેવું થયું ત્યારે મધ્ય એશિયામાંથી ટોળાં તે તરફ સરકવા લાગ્યા હશે તેવી ધારણા છે. મેસોલિથિક જાતના મનુષ્યો યુરોપમાં જઈને વસ્યા હશે અને ચેડર મેન તેનો જ નમૂનો છે એમ વિજ્ઞાનીઓને લાગે છે. મેસોલિથિક મનુષ્યના અવશેષો સ્પેન અને હંગેરીમાંથી પણ મળ્યા છે.